Γεγονότα Δεκεμβρίου 2012



1 Δεκεμβρίου 
Πόλεμος και επιθέσεις
Εμφύλιος πόλεμος στη Συρία:
Καθώς για τρίτη ημέρα οι τηλεπικοινωνιακές και οι διαδικτυακές συνδέσεις στη Συρία έχουν διακοπεί, συριακά βομβαρδιαστικά αεροσκάφη βάλλουν εναντίον θέσεων των ανταρτών στη Δαμασκό. (Reuters) 
 Οι αντάρτες του κινήματος M23 αρχίζουν να αποσύρονται από την πόλη Γκόμα ως μέρος της συμφωνίας που πέτυχε η Ουγκάντα μία εβδομάδα νωρίτερα. (Reuters) 

Τέχνες και πολιτισμός
Η Ουκρανία κερδίζει στο Άμστερνταμ το Διαγωνισμό Παιδικού Τραγουδιού της Eurovision για το 2012, με την Αναστασίγια Πέτρικ και το τραγούδι Neba ("Ουρανός"). (Eurovision)

Τραγωδίες
Τουριστικό λεωφορείο προσκρούει σε γέφυρα στο Διεθνές Αεροδρόμιο του Μαϊάμι σκοτώνοντας 2 άτομα και τραυματίζοντας πιο πολλά.
(NBC News) (BBC) (The Miami Herald)

Πολιτική
Στο Μεξικό ορκίζεται Πρόεδρος ο Ενρίκε Πένια Νιέτο, ενώ έξω από το χώρο ορκωμοσίας του λαμβάνουν χώρα άγριες συμπλοκές.(Associated Press)
Τουλάχιστον ένα άτομο χάνει τη ζωή του και περισσότερα από 40 τραυματίζονται σοβαρά κατά τις διαδηλώσεις έξω από τη Βουλή των Αντιπροσώπων στην Πόλη του Μεξικού. (ElEconomista)
Ο Πρόεδρος της Αιγύπτου Μοχάμεντ Μόρσι ανακοινώνει ότι ένα νέο σχέδιο για Σύνταγμα θα τεθεί σε δημοψήφισμα στις 15 Δεκεμβρίου. (BBC)
Διεξάγονται βουλευτικές εκλογές στο Κουβέιτ, με την αντιπολίτευση να μη συμμετέχει σε αυτές, σε ένδειξη διαμαρτυρίας. (BBC)

Αθλητισμός
Η Ουκρανή σκακίστρια Άννα Ουσένινα κερδίζει το παγκόσμιο πρωτάθλημα σκάκι γυναικών στο Χάντι-Μανσίσκ της Ρωσίας, επικρατώντας της Βουλγάρας Αντοανέτα Στεφάνοβα στα τάι μπρέικ του γρήγορου σκάκι. (Chess News)

2 Δεκεμβρίου 
Πόλεμος και επιθέσεις
Οι Ταλιμπάν εξαπολύουν επίθεση με στόχο το NATO στην ανατολική πόλη του Αφγανιστάν Τζαλαλαμπάντ με αποτέλεσμα το θάνατο 7 Ταλιμπάν και τουλάχιστον 5 Αφγανών. (Sky News Australia)  (BBC) (AP)
Ύποπτοι ισλαμιστές στο Τσίμποκ της Νιγηρίας σκοτώνουν 10 Χριστιανούς με όπλα και ματσέτες, ενώ πυρπολούν και τα σπίτια τους. (Reuters) 

Τέχνες και πολιτισμός
Για το έτος 2012 ανακοινώνεται ότι γίνονται μέλη του Κέντρου Τιμών Κένεντι (Kennedy Center Honors) ο Αμερικανός ηθοποιός Ντάστιν Χόφμαν, ο Αμερικανός τηλεπαρουσιαστής Ντέιβιντ Λέτερμαν, το βρετανικό συγκρότημα της ροκ Led Zeppelin, ο Αμερικανός μουσικός της μπλουζ Μπάντι Γκάι και η χορεύτρια Ναταλία Μακάροβα. (Entertainment Weekly)

Δυστυχήματα
Έπειτα από την κατάρρευση σήραγγας στη δυτική Ιαπωνία χάνουν τη ζωή τους τουλάχιστον 5 άτομα.(Sky News)

Πολιτική και εκλογές
Πρόεδρος της Σλοβενίας εκλέγεται ο πρώην πρωθυπουργός της χώρας, Μπόρουτ Πάχορ, επικρατώντας του σημερινού προέδρου Ντανίλο Τιρκ στον δεύτερο γύρο των προεδρικών εκλογών, ενώ σε διαδηλώσεις εναντίον των μέτρων λιτότητας στη Λιουμπλιάνα τραυματίζονται σε συμπλοκές 15 άτομα.(AP via Washington Post)
Στην Ιταλία στις κάλπες προσέρχονται οι πολίτες για να εκλέξουν τον υποψήφιο της Κεντροαριστεράς για την πρωθυπουργία. Νικητής αναδεικνύεται ο Πιέρ Λουίτζι Μπερσάνι.(Reuters)

3 Δεκεμβρίου 

Πόλεμος και επιθέσεις
Συριακός εμφύλιος πόλεμος:
Καθώς επιδεινώνεται ο εμφύλιος πόλεμος, τα Ηνωμένα Έθνη σταματούν τις επιχειρήσεις τους στη Συρία και αποσύρουν όλο το μη αναγκαίο προσωπικό τους από εκεί. (AAP μέσω News Limited)
Ο Σύριος εκπρόσωπος του υπουργείου Εξωτερικών Τζιχάντ Μακντίσι φέρεται να αυτομόλησε ή να απολύθηκε. (Al Jazeera)
Η κυβέρνηση στη Λαϊκή Δημοκρατία του Κονγκό ανακτά τον έλεγχο πάνω από την πόλη Γκόμα, η οποία είχε πρόσφατα τεθεί υπό τον έλεγχο των ανταρτών της οργάνωσης M23. (Reuters) 

Τέχνες και πολιτισμός
Η Βρετανίδα Ελίζαμπεθ Πράις βραβεύεται με το Βραβείο Τέρνερ για το έτος 2012 για το έργο της The Woolworths Choir of 1979, ένα βίντεο. (BBC) (The Independent)

Νόμος και έγκλημα
Στη Σιγκαπούρη απαγγέλλονται κατηγορίες σε βάρος 5 Κινέζων οδηγών λεωφορείου και απελαύνονται άλλοι 29, επειδή έκαναν απεργία, για πρώτη φορά στη χώρα έπειτα από 26 χρόνια. (BBC)

Πολιτική και εκλογές
Έπειτα από τη διεξαγωγή των αμφιλεγόμενων βουλευτικών εκλογών στην Ουκρανία, παραιτείται ο Πρωθυπουργός της χώρας, Μίκολα Αζάροβ και σύσσωμη η κυβέρνησή του. (Big Pond News)

4 Δεκεμβρίου 
Πόλεμος και επιθέσεις
Συριακός εμφύλιος πόλεμος: 
Από επίθεση με όλμο καταστρέφεται ένα σχολείο στη μικρή πόλη Μπετίχα, βόρεια της πρωτεύουσας της Συρίας. Σύμφωνα με το κρατικό ειδησεογραφικό δίκτυο SANA σκοτώθηκαν τουλάχιστον 29 άτομα, ενώ ακτιβιστές κάνουν λόγο για 9 θανάτους. (New York Times)
Το NATO αποστέλλει προς την Τουρκία πυραύλους τύπου Πάτριοτ για να συνδράμει τους πολίτες της σε περίπτωση που ο εμφύλιος πόλεμος επεκταθεί πέρα από τα σύνορα. (CNN)

Καταστροφές
Ο τυφώνας Μπόφα ενσκήπτει στις Φιλιππίνες, πλήττοντας το νησί Μιντανάο με τις αρχές να επιβεβαιώνουν τουλάχιστον 81 νεκρούς και υλικές ζημιές. (AFP μέσω MSN Malaysia) (ABC News Australia) (Reuters)  (Bangkok Post)
Από τη βύθιση του φορτηγού πλοίου Volgo Balt 199 στη Μαύρη Θάλασσα κοντά στην Κωνσταντινούπολη, διασώζονται 4 μέλη του πληρώματος (Ρώσοι και Ουκρανοί) και 1 ακόμα βρίσκεται νεκρό, ενώ τα υπόλοιπα αγνοούνται. Δύο διασώστες χάνουν τη ζωή τους και 2 άλλοι αγνοούνται όταν το πλοίο τους προσκρούει στα βράχια, κατά τη διάρκεια της επιχείρησης των σωστικών συνεργείων. (Reuters)

Πολιτική
Όλα τα μέλη της Κοινοπολιτείας που έχουν ως Αρχηγό Κράτους το Βρετανό Μονάρχη συμφωνούν να αλλάξουν οι κανονισμοί για τη βασιλική διαδοχή, οι οποίοι σήμερα ευνοούν μόνο τον αρσενικό διάδοχο. (BBC)

Αθλητισμός
Η Διεθνής Ολυμπιακή Επιτροπή αποφασίζει τον αποκλεισμό της ινδικής ολυμπιακής επιτροπής εξαιτίας της κυβερνητικής εμπλοκής στην εκλογική της διαδικασία. Οι αθλητές της Ινδίας δεν θα μπορούν πλέον να λάβουν μέρος στους αγώνες με τη σημαία της Ινδίας, αλλά με τη σημαία των Ολυμπιακών Αγώνων. (AP μέσω CBC)

5 Δεκεμβρίου 

Καταστροφές
Τα σωστικά συνεργεία μεταβαίνουν στις πληγείσες περιοχές από τον τυφώνα Μπόφα στις Φιλιππίνες. Οι νεκροί πιστεύεται ότι είναι τουλάχιστον 274 από τις καταιγίδες που επακολούθησαν και σε 339 ανέρχονται οι τραυματίες, εκατοντάδες να είναι οι αγνοούμενοι και περισσότεροι από 87.000 οι απομακρυνθέντες από τις εστίες τους. (BBC) (Al Jazeera) (Weather Channel)  (New York Times)
Τουλάχιστον 5 άτομα σκοτώνονται και άλλα 20 τραυματίζονται έπειτα από σεισμό μεγέθους 5,5 βαθμών της κλίμακας Ρίχτερ, που πλήττει την νότια επαρχία Χορασάν στο Ιράν. (BBC)

Πολιτική και εκλογές
Αρχίζουν ξανά στην Κούβα οι ειρηνευτικές συνομιλίες ανάμεσα στην κυβέρνηση και τους αντάρτες του FARC στην Κολομβία. (Chicago Tribune)
Βίαιες συγκρούσεις ανάμεσα σε υποστηρικτές και σε αντιπάλους του Αιγύπτιου Προέδρου Μοχάμεντ Μόρσι ξεσπούν στο Κάιρο. (ABC Radio Australia AM)

Αθλητισμός
 Η ομάδα του ΝΒΑ New Orleans Hornets κάνει γνωστό ότι πρόκειται να μετονομαστούν σε Pelicans (από το εθνικό πτηνό της Λουιζιάνα) κατά την αγωνιστική περίοδο 2013-14. (ESPN)

6 Δεκεμβρίου 
Πόλεμος και επιθέσεις
Τουλάχιστον 7 άτομα σκοτώνονται σε διαδηλώσεις στην Αίγυπτο και περισσότερα από 770 τραυματίζονται στη διάρκεια συγκρούσεων μεταξύ υποστηρικτών και αντιπάλων του Προέδρου της Αιγύπτου Μοχάμεντ Μόρσι στο Κάιρο. (Al Jazeera) (BBC)

Τραγωδίες
Στη διάρκεια καταιγίδας σκοτώνονται 3 άτομα και άλλα 250 αναγκάζονται να εγκαταλείψουν τις εστίες τους σε κακοκαιρία που πλήττει το Όκλαντ της Νέας Ζηλανδίας.(Daily Telegraph) (AP μέσω The Washington Post) (BBC)

Νόμος και έγκλημα
Η κατοχή της μαριχουάνα για προσωπική χρήση γίνεται νόμος στην αμερικανική πολιτεία της Ουάσινγκτον. (AP)

Πολιτική και εκλογές
Στην Ολλανδία παραιτείται ο υφυπουργός Οικονομικών Κο Βερντάς έπειτα από 31 ημέρες στην κυβέρνηση. (DutchNews)

Αθλητισμός
Τέσσερις αθλητές που κέρδισαν μετάλλια στους Θερινούς Ολυμπιακούς Αγώνες του 2004 στην Αθήνα χάνουν τα μετάλλια τους, καθώς βρέθηκαν ντοπαρισμένοι.
(IOC) (BBC) (RT) (Fox News)

7 Δεκεμβρίου 
Οικονομία
Η US Airways συγχωνεύεται επίσημα με τη θυγατρική της American Airlines, σε μία συγχώνευση αξίας 8,5 δισ. $. (Reuters) 

Νόμος και έγκλημα
Συλλαμβάνεται από την αστυνομία στη Βραζιλία ο Μάικλ Μίζικ, πρώην Πρωθυπουργός των Τερκς και Κέικος, ο οποίος αντιμετωπίζει κατηγορίες για διαφθορά. (BBC)

Μέσα μαζικής ενημέρωσης
Η Google ξεκινά τη νέα πλατφόρμα Google+. (VentureBeat)

Πολιτική και εκλογές
Ο ηγέτης της Χαμάς Χαλέντ Μασάλ φθάνει στη Γάζα για πρώτη φορά για τον εορτασμό της 25ης επετείου της Χαμάς. (The Guardian)
Στις κάλπες προσέρχονται οι ψηφοφόροι στην Γκάνα για τις προεδρικές και βουλευτικές εκλογές. (BBC) (The Washington Post)

Αθλητισμός
Η UEFA ανακοινώνει ότι θα οργανώσει μια νέα διοργάνωση για παίκτες ηλικίας κάτω των 19 ετών σε επίπεδο συλλόγων, το Ευρωπαϊκό Πρωτάθλημα Νεολαίας αρχομένης της αγωνιστικής περιόδου 2013–14. (UEFA)

8 Δεκεμβρίου 
Πολιτική
Στην Αίγυπτο ο Πρόεδρος Μοχάμεντ Μόρσι ακυρώνει το διάταγμα με το οποίο είχε αποκτήσει υπερεξουσίες. Ωστόσο, το προτεινόμενο δημοψήφισμα για ένα νέο Σύνταγμα θα διεξαχθεί κανονικά στις 15 Δεκεμβρίου. (The Australian)
Κατά μία ημέρα παρατείνεται η ψηφοφορία στις γενικές εκλογές στην Γκάνα, εξαιτίας καθυστερήσεων σε ορισμένες περιοχές. (AFP μέσω SBS) 
Ο Πρωθυπουργός της Ιταλίας Μάριο Μόντι ανακοινώνει την επικείμενη παραίτησή του μετά την ψήφιση του προϋπολογισμού για το 2013. (Business Insider)
Ο Σίλβιο Μπερλουσκόνι ανακοινώνει ότι θα είναι υποψήφιος για τέταρτη πρωθυπουργική θητεία, παρότι έχει καταδικαστεί για οικονομική απάτη. (AP)
Ο Πρόεδρος της Βενεζουέλας Ούγκο Τσάβες ανακοινώνει ότι έχει ξανά καρκίνο. Λίγο πριν αναχωρήσει για νέα εγχείριση στην Κούβα, διορίζει τον Αντιπρόεδρο Νικολάς Μαντούρο ως προσωρινό αντικαταστάτη για τον ίδιο, σε περίπτωση που δε θα είναι ικανός να κυβερνήσει. (AP μέσω Huffington Post) (The New York Times) (BBC) (Reuters) 

Τραγωδίες
Ο Πρόεδρος Μπενίνιο Ακίνο των Φιλιππίνων κηρύσσει εθνική καταστροφή για τον τυφώνα Μπόφα, ο οποίος έχει στοιχίσει περισσότερες από 450 ζωές. (Weatherzone)

Αθλητισμός
Οι Ευρωπαϊκές Ολυμπιακές Επιτροπές στη διάρκεια της γενικής συνέλευσης στη Ρώμη επιλέγουν το Μπακού ως τη διοργανώτρια πόλη για τους πρώτους Ευρωπαϊκούς Αγώνες το έτος 2015. (Ευρωπαϊκές Ολυμπιακές Επιτροπές)

9 Δεκεμβρίου 
Πόλεμος και επιθέσεις
Βίαιες συγκρούσεις ξεσπούν στο Μπανγκλαντές καθώς διαδηλωτές πραγματοποιούν πανεθνικό αποκλεισμό των δρόμων με σκοπό να αναγκάσουν το ανεξάρτητο σώμα για επίβλεψη των επερχόμενων γενικών εκλογών. Τουλάχιστον 2 άτομα σκοτώνονται και γύρω στα 100 τραυματίζονται έπειτα από τη ρίψη δακρυγόνων από την αστυνομία, η οποία έκανε και χρήση πλαστικών σφαιρών. (Reuters)  (BBC)

Τραγωδίες
Σε δυστύχημα με λεωφορείο σκοτώνονται 13 άτομα και άλλα 10 τραυματίζονται στην επαρχία Χσιντσού της Ταϊβάν. (Bangkok Post) (Focus Taiwan)
Από πτώση λεωφορείου σε γκρεμό στο Τσιμαλτενάγκο της Γουατεμάλας, σκοτώνονται 6 άτομα και άλλα 41 τραυματίζονται. (PrensaLibre) (EFE μέσω El Tiempo)

Πολιτική και εκλογές
Η αντιπολίτευση στην Γκάνα ισχυρίζεται ότι υπήρξε νοθεία στις πρόσφατες γενικές εκλογές. (Al Jazeera) (BBC)
Σαρωτική νίκη στις βουλευτικές εκλογές κερδίζει το κυβερνών κόμμα του Πρωθυπουργού Βίκτορ Πόντα στη Ρουμανία τόσο στη Βουλή των Αντιπροσώπων όσο και στη Γερουσία. (BBC) (Reuters) 

Αθλητισμός
Η Βραζιλία κερδίζει τον 3ο συνεχή της παγκόσμιο τίτλο επικρατώντας της Πορτογαλίας στον τελικό με 3-0 στο Παγκόσμιο πρωτάθλημα ποδοσφαίρου σάλας γυναικών.(LPF) (FutsalPlanet) (FutsalGlobal)
Ο αστέρας της Μπαρτσελόνα Λιονέλ Μέσι σκοράρει 2 φορές εναντίον της Ρεάλ Μπέτις το 85ο και το 86ο του γκολ σε ένα ημερολογιακό έτος, καταρρίπτοντας το ρεκόρ που πέτυχε ο Γερμανός θρύλος Γκερτ Μίλερ (85 τέρματα) το 1972. (ESPN) (Goal.com) (BBC) (Reuters)

10 Δεκεμβρίου 
Πόλεμος και επιθέσεις
Το αμερικανικό υπουργείο Εξωτερικών κηρύσσει παράνομη ως τρομοκρατική οργάνωση την ομάδα Τζαμπάτ αλ Νάσρα των ανταρτών της Συρίας. (Washington Post)

Τραγωδίες
Έπειτα από πτώση λεωφορείου σκοτώνονται 11 και τραυματίζονται 23 άτομα στην επαρχία Χενάν της Κίνας. (China Daily) (RIA Novosti)
Τουλάχιστον 9 άτομα σκοτώνονται και 32 ακόμα τραυματίζονται στο διαμέρισμα Τολίμα, στην Κολομβία, έπειτα από πτώση ενός λεωφορείου από χαράδρα βάθους 300μ. (Colombia Reports)  (Xinhua)

Διεθνείς σχέσεις
Οι ηγέτες της ΕΕ παραλαμβάνουν το Νόμπελ Ειρήνης για το 2012 σε τελετή στο Όσλο. (Bloomberg μέσω Business Week)

Πολιτική και εκλογές
Ο Πρόεδρος της Βενεζουέλας Ούγκο Τσάβες αναχωρεί για την Κούβα με σκοπό να υποβληθεί σε επέμβαση για καρκίνο. (Reuters) 
Το κόμμα του Πρωθυπουργού της ΡουμανίαςΒίκτορ Πόντα Σοσιαλιστική Φιλελεύθερη Ένωση κερδίζει γύρω στο 60% των ψήφων στις βουλευτικές εκλογές.(Al Jazeera)
Η κυβέρνηση της Μάλτας καταρρέει, έπειτα από την καταψήφιση του προϋπολογισμού, προκαλώντας την προκήρυξη πρόωρων εκλογών. (Time of Malta)

Αθλητισμός
Ο Νορβηγός σκακιστής Μάγνους Κάρλσεν κερδίζει το Κλασικό Σκακιού του Λονδίνου για το 2012 με δεύτερο το Ρώσο Βλαντίμιρ Κράμνικ. Με την επίδοσή του καταρρίπτεται το ρεκόρ 13 ετών σε βαθμολογία Έλο του Γκάρι Κασπάροφ. (Chess News) (ChessVibes) (ChessBase)

11 Δεκεμβρίου 
Πόλεμος και επιθέσεις
Σε επιχείρηση του στρατού στην Υεμένη εναντίον της Αλ Κάιντα σκοτώνονται τουλάχιστον 24 άτομα, συμπεριλαμβανομένων και 17 στρατιωτών. (News Limited) 

Πολιτική 
Στο Μάλι παραιτείται ο Πρωθυπουργός Σέικ Μοντίμπο Ντιαρά έπειτα από τη σύλληψή του που έγινε λίγες ώρες νωρίτερα από ηγέτες του πρόσφατου πραξικοπήματος. (AFP via The Telegraph) (BBC) (Reuters) 

Επιστήμη και τεχνολογία
Το ειδικό Θεμελιώδες Βραβείο Φυσικής αξίας 3 εκατ. $ απονέμεται στο Βρετανό φυσικό Στίβεν Χόκινγκ. (The Guardian) (Fundamental Physics Prize)

12 Δεκεμβρίου 
Τέχνες και πολιτισμός
Ο Πάπας Βενέδικτος ΙΣΤ΄ στέλνει το πρώτο του μήνυμα στο Twitter χρησιμοποιώντας τον προσωπικό λογαριασμό που έχει το όνομά του. (BBC) (The Guardian) (The New York Times) (The Australian)

Διεθνείς σχέσεις
Η Βόρεια Κορέα πραγματοποιεί επιτυχή εκτόξευση του πυραύλου μεγάλου βεληνεκούς Kwangmyŏngsŏng-3 με σκοπό να θέσει τον πρώτο της δορυφόρο σε τροχιά. Τα Ηνωμένα Έθνηκαταδικάζουν την ενέργεια. (Reuters)  (BBC)

Νόμος και έγκλημα
Το Εθνικό Δικαστήριο του Ισημερινού εκδίδει διεθνές ένταλμα σύλληψης για τον πρώην Πρόεδρο Τζαμίλ Μαχουάντ με την κατηγορία της διαφθοράς. (AAP μέσω News Limited) 

Πολιτική και εκλογές
Ο προσωρινός Πρόεδρος του Μαλί Ντιονκουντά Τραορέ διορίζει υπηρεσιακό Πρωθυπουργό τον Τζανγκό Σισοκό, έπειτα από τη σύλληψη και την παραίτηση του προκατόχου του, Σεΐκ Μοντιμπό Ντιαρά. (BBC)
Ο Μάικλ Πάλμερ παραιτείται από πρόεδρος του Κοινοβουλίου της Σιγκαπούρης εξαιτίας μιας εξωσυζυγικής σχέσης. (AAP μέσω News Limited) 

Αθλητισμός
Αρχίζει στην Κωνσταντινούπολη το παγκόσμιο πρωτάθλημα κολύμβησης σε μικρή πισίνα (25μ) για το 2012. (Swimming World)

 13 Δεκεμβρίου 
Οικονομία
Οι υπουργοί Οικονομικών από τις χώρες της ΕΕ συμφωνούν στις Βρυξέλλες στο να δοθούν νέες εξουσίες στην Ευρωπαϊκή Κεντρική Τράπεζα με σκοπό την επίβλεψη των τραπεζών στις χώρες της ζώνης του ευρώ. (Reuters) 
Το Eurogroup,έπειτα από δίωρη συνεδρίαση στις Βρυξέλλες αποφασίζει την εκταμίευση της επόμενης δόσης προς την Ελλάδα.Το πρώτο τμήμα της δόσης είναι ύψους 34,4 δισ. ενώ μέχρι τέλος Μαρτίου, πρόκειται να εκταμιευθούν συνολικά 52,5 δισεκατομμύρια, ποσό από το οποίο θα καλυφθεί και το κόστος για την επαναγορά ομολόγων. (Έθνος)

Τραγωδίες
Ο τροπικός κυκλώνας πλήττει την Άπια προκαλώντας το θάνατο 2 ανθρώπων και την κήρυξη της χώρας σε κατάσταση εκτάκτου ανάγκης. (AFP μέσω SBS)

Νόμος και έγκλημα
Ο πρώην αρχηγός των μυστικών υπηρεσιών της Βοσνίας Ζράντβκο Τόλιμιρ, ο οποίος πιστεύεται ότι συνεργάστηκε με το Ράτκο Μλάντιτς, καταδικάζεται σε ισόβια κάθειρξη από το Διεθνές Δικαστήριο για τα εγκλήματα στην πρώην Γιουγκοσλαβία για τη Σφαγή της Σρεμπρένιτσα. (CNN)

Αθλητισμός
Η ομάδα του Σάο Πάολο FC στέφεται πρωταθλήτρια του Κόπα Σουνταμερικάνα για το 2012 έπειτα από την άρνηση της ομάδας Τίγκρε της Αργεντινής να πάρει μέρος στο δεύτερο ημίχρονο του τελικού στη Βραζιλία. Η άρνηση, σύμφωνα με αυτά που ισχυρίστηκαν, οφείλεται στις απειλές εναντίον της ομάδας από υπεύθυνους ασφάλειας, στο γήπεδο του Μορουμπί. (ESPN)  (BBC) (CONMEBOL)

 14 Δεκεμβρίου 
Νόμος και έγκλημα
Ένοπλος ανοίγει πυρ σε Δημοτικό Σχολείο της πόλης Νιούταουν στο Κονέκτικατ των ΗΠΑ, με αποτέλεσμα να σκοτωθούν συνολικά 28 άτομα, ανάμεσα στα οποία και ο ίδιος. Ο δράστης φέρεται να είναι ο γιος νηπιαγωγού.
(BBC) (Reuters) (CNN) (WABC) (The Boston Channel) (The Wall Street Journal)

Πολιτική και εκλογές
Παραιτείται ο υπουργός Εξωτερικών του Ισραήλ, Άβιγκντορ Λίμπερμαν, καθώς κατηγορείται για απάτη. (BBC)

Αθλητισμός
Η FIFA επιλέγει τη Μόσχα, την Αγία Πετρούπολη, το Καζάν και το Σότσι ως τις πόλεις όπου θα διεξαχθούν οι αγώνες στο Κύπελλο Συνομοσπονδιών της FIFA το 2017. (RIA Novosti)
Ο Λιονέλ Μέσι κερδίζει τον τίτλο του παίκτη της χρονιάς από το περιοδικό World Soccer για το 2012, με δεύτερους τον Κριστιάνο Ρονάλντο και τον Αντρές Ινιέστα. Ο Βιθέντε ντελ Μπόσκε επιλέγεται ως προπονητής της χρονιάς από το ίδιο περιοδικό.(World Soccer)  (Marca)

 15 Δεκεμβρίου 
Τραγωδίες
Τουλάχιστον 18 άτομα που ζητούσαν άσυλο χάνουν τη ζωή τους στο Αιγαίο Πέλαγος, ενώ προσπαθούν να φτάσουν στην Ελλάδα από την Τουρκία. (New York Times)
Σε δυστύχημα με ελικόπτερο στο κρατίδιο Μπαγιέλσα της Νιγηρίας σκοτώνονται πολλοί αξιωματούχοι, όπως ο Κυβερνήτης του κρατιδίου Καντούνα Πάτρικ Ιμπραχίμ Γιακόβα και ο Στρατηγός Οβουόγιε Άντριου Αζάζι. (BBC)

Πολιτική και εκλογές
Στις κάλπες προσέρχονται οι Αιγύπτιοι ψηφοφόροι στο δημοψήφισμα για ένα νέο Σύνταγμα. Στην Αλεξάνδρεια έγινε γνωστό ότι έγιναν βίαιες συγκρούσεις την προηγούμενη ημέρα. (Sky News) 
 Αρχίζει η απογραφή πληθυσμού και κτηρίων στο Τουρκμενιστάν. (Trend)
Ο πρώην Πρόεδρος της Νότιας Αφρικής Νέλσον Μαντέλα, υποβάλλεται σε επιτυχημένη εγχείριση για πέτρα στη χολή. (The Telegraph)

 16 Δεκεμβρίου 
Πόλεμος και επιθέσεις
Οι μαχητές Ταλιμπάν εξαπολύουν συντονισμένη επιδρομή στο Διεθνές Αεροδρόμιο Μπάτσα Χαν του Πεσαβάρ στο Πακιστάν, με αποτέλεσμα το θάνατο τουλάχιστον 4 αμάχων και τον τραυματισμό άλλων 40.(BBC)

Καταστροφές και δυστυχήματα
Ο Κυκλώνας Ιβάν κατέρχεται στα Φίτζι, προκαλώντας χάος στα διεθνή αεροπορικά δρομολόγια, έπειτα από το θάνατο 4 ανθρώπων στη Σαμόα, όπου 8 αγνοούνται. (AAP μέσω SBS News) (AFP μέσω Yahoo News)

Πολιτική και εκλογές
Το Δημοκρατικό Κόμμα Φιλελευθέρων της αντιπολίτευσης του Σίνζο Άμπε κερδίζει τις γενικές εκλογές στην Ιαπωνία. (BBC) (ABC News America)
Παραιτείται από την ηγεσία του Δημοκρατικού Κόμματος της Ιαπωνίας ο απερχόμενος πρωθυπουργός, Γιοσιχίκο Νόντα. (CNN)
Ο Σίνζο Άμπε εκλέγεται νέος πρωθυπουργός. (BBC) (Los Angeles Times)

Αθλητισμός
Η βραζιλιάνικη ομάδα Κορίνθιανς κατακτά το Παγκόσμιο Κύπελλο ποδοσφαίρου συλλόγων έπειτα από τη νίκη της με 1–0 επί της ΦΚ Τσέλσιστον τελικό. Ο Πάολο Γκερέρο πέτυχε το μοναδικό τέρμα της αναμέτρησης στη Γιοκοχάμα της Ιαπωνίας. Πολυτιμότερος παίκτης του τελικού αναδεικνύεται ο Βραζιλιάνος Κάσιο Ράμος.(ESPN) (FIFA) 
Στη χειροσφαίριση, το Μαυροβούνιο νικά τη Νορβηγία με 34–31 έπειτα από δύο παρατάσεις στον τελικό και κατακτά το ευρωπαϊκό πρωτάθλημα χειροσφαίρισης γυναικών για το 2012 στο Βελιγράδι. (EHF) (THN)
Ο Αμερικανός Ράιαν Λόχτε με 8 μετάλλια συνολικά (6 χρυσά, 1 αργυρό και 1 χάλκινο) και με 2 παγκόσμιες επιδόσεις αναδεικνύεται σε πρωταγωνιστή του παγκοσμίου πρωταθλήματος της FINA σε 25άρα πισίνα, το οποίο ολοκληρώνεται στην Κωνσταντινούπολη. (Eurosport) (Swimming World)

 17 Δεκεμβρίου 
Πόλεμος και επιθέσεις
Από έκρηξη σε αγορά στο Πακιστάν σκοτώνονται 17 άτομα και άλλα 70 τραυματίζονται. (Reuters) (BBC)
Από βομβιστική επίθεση αυτοκτονίας σκοτώνονται 2 άτομα και άλλα 15 τραυματίζονται στα γραφεία εταιρείας ασφαλείας στην Καμπούλ. (Reuters)

Τέχνες και πολιτισμός
Ο διάσημος ηθοποιός Ζεράρ Ντεπαρντιέ αποφασίζει να παραδώσει την γαλλική υπηκοότητα και να μετακομίσει μόνιμα προς το Βέλγιο για να αποφύγει την υψηλή φορολογία. (Τα Νέα)

Καταστροφές και δυστυχήματα
Τουλάχιστον 18 άτομα πνίγονται έπειτα από τη βύθιση ενός υπερφορτωμένου πλοίου στα βόρεια του Μπενίν, στην εμπορική πρωτεύουσα Κοτονού. (Reuters)
Από έκρηξη αερίου σε κατοικία στο Χαρκίβ της Ουκρανίας, πεθαίνουν τουλάχιστον 4 άτομα και άλλα 8 τραυματίζονται. (Xinhua)

Διεθνείς σχέσεις
Το Κοινοβούλιο της Λιβύης διατάζει το κλείσιμο των νοτίων συνόρων της χώρας με το Τσαντ, το Σουδάν, την Αλγερία και με το Νίγηρα. (BBC)

Πολιτική και εκλογές
 Εντολή σχηματισμού κυβέρνησης παίρνει από τον πρόεδρο της Ρουμανίας ο σημερινός πρωθυπουργός Βίκτορ Πόντα από τη Σοσιαλιστική Φιλελεύθερη Ένωση μετά τις πρόσφατες βουλευτικές εκλογές.(Cotidianul) 

Επιστήμη και τεχνολογία
Ολοκληρώνεται η πρώτη διαδρομή πρωτονίων στο Μεγάλο Επιταχυντή Αδρονίων και σταματά τη λειτουργία του για ανακαίνιση ως το 2015. (CERN) (Science Daily)

 18 Δεκεμβρίου 
Πόλεμος και επιθέσεις
Στην Κεντροαφρικανική Δημοκρατία συνασπισμός από αντάρτες που ονομάζονται Seleka καταλαμβάνουν την πόλη Μπριά. Μετά την έκκληση για βοήθεια από τον πρόεδρο Φρανσουά Μποζιζέ, η κυβέρνηση του Ιντρίς Ντεμπί στο Τσαντ στέλνει 20 οχήματα με βαριά οπλισμένους στρατιώτες με σκοπό να βοηθήσουν στην καταστολή της εξέγερσης.(ABC News) (AFP) (Reuters)

Δυστυχήματα
Στο Παλέρμο σκοτώνονται 4 άτομα και άλλα 7 τραυματίζονται από την κατάρρευση πολυκατοικίας στο κέντρο της πόλης.(Reuters)

Πολιτική και εκλογές
Η βασίλισσα Ελισάβετ Β΄ για πρώτη φορά (από την εποχή της Βικτωρίας) παρίσταται στη συνεδρίαση του υπουργικού συμβουλίου στο Ηνωμένο Βασίλειο. (BBC) (The Guardian) (Sky News)
Ο Τζέικομπ Ζούμα κερδίζει σαρωτική νίκη στις εκλογές για την ηγεσία του Αφρικανικού Εθνικού Κογκρέσου. Η επανεκλογή του ανοίγει το δρόμο για την πιθανή επανεκλογή του στις προεδρικές εκλογές του 2014. (Sky News Australia) 
Ο Ιρακινός πρόεδρος Τζαλάλ Ταλαμπανί νοσηλεύεται σε σταθερή κατάσταση έπειτα από εγκεφαλικό επεισόδιο. (NBC News)

 19 Δεκεμβρίου 
Πόλεμος και επιθέσεις
Ο Βρετανός πρωθυπουργός Ντέιβιντ Κάμερον ανακοινώνει στη Βουλή των Κοινοτήτων την επικείμενη αποχώρηση 3.800 Βρετανών στρατιωτών από το Αφγανιστάν το 2013. (BBC)
Το Ισραήλ προχωρά στην κατασκευή χιλιάδων νέων σπιτιών για Εβραίους εποίκους στη Δυτική Όχθη και στην Ανατολική Ιερουσαλήμ, παρά τη διεθνή κατακραυγή. (Al Jazeera)

Καταστροφές και δυστυχήματα
Σε καραμπόλα οχημάτων στο Σάφολκ Κάουντι της Νέας Υόρκης σκοτώνεται 1 άτομο και τουλάχιστον 32 άλλα τραυματίζονται. (AP μέσω ABC News)

Νόμος και έγκλημα
Μια Ινδή βιάζεται ομαδικά σε λεωφορείο στο Νέο Δελχί, προκαλώντας κατακραυγή. Οι 4 από τους κατηγορουμένους ομολογούν την ενοχή τους στο δικαστήριο.(Al Jazeera) (The Guardian)

ΜΜΕ
Το αμερικανικό περιοδικό Time επιλέγει τον πρόεδρο των ΗΠΑ Μπαράκ Ομπάμα ως Πρόσωπο της Χρονιάς για το έτος 2012, για δεύτερη φορά από το 2008. (Time) (The Daily Telegraph)

Πολιτική και εκλογές
Στις κάλπες για τις προεδρικές εκλογές προσέρχονται οι ψηφοφόροι στη Νότια Κορέα. (Reuters μέσω the Malaysian Insider) (BBC)
Η εκλογική επιτροπή ανακηρύσσει νικήτρια των εκλογών τη συντηρητική Παρκ Γκουέν-χιέ, η οποία θα γίνει η πρώτη γυναίκα πρόεδρος στη χώρα. (Yonhap) (BBC)

 20 Δεκεμβρίου 
Πόλεμος και επιθέσεις
Εμφύλιος πόλεμος στην Συρία:
Ο γενικός γραμματέας των Ηνωμένων Εθνών Μπαν Κι-μουν δηλώνει ότι δεν υπάρχει προοπτική για το τέλος του πολέμου στην Συρία. (Al Jazeera)

Οικονομία
Το μεγαλύτερο στον κόσμο και στην Αμερική χρηματιστήριο, εκείνο της Νέας Υόρκης, πωλείται IntercontinentalExchange, που έχει έδρα την Ατλάντα των ΗΠΑ. (AP)

Δυστυχήματα
Ο Οργανισμός των Ηνωμένων Εθνών για τους Πρόσφυγες αναφέρει ότι τουλάχιστον 55 άτομα πνίγηκαν σε ναυάγιο υπερφορτωμένου πλοίου στα ανοικτά των ακτών της Σομαλίας στις 18 Δεκεμβρίου. (Reuters)  (BBC) (CNN) (Al Jazeera)

Νόμος και έγκλημα
Ο πρώην υπουργός της Ρουάντα Ογκιστέν Νγκιραμπατουάρε καταδικάζεται σε φυλάκιση 35 ετών για το ρόλο του στη διάρκεια της Γενοκτονίας του 1994.(CNN)

Αθλητισμός
Ο ποδοσφαιριστής της Μάντσεστερ Σίτι Γιαγιά Τουρέ ονομάζεται ως Αφρικανός Ποδοσφαιριστής της Χρονιάς για 2η συνεχή φορά κατά την τελετή απονομής των βραβείων στην Ακρά της Γκάνα. (BBC) (MTN Football)

 21 Δεκεμβρίου 
Πόλεμος και επιθέσεις
Ξεσπούν συμπλοκές στην Αλεξάνδρεια ενόψει της διεξαγωγής του δεύτερου γύρου του δημοψηφίσματος για το Σύνταγμα. (BBC)
Τουλάχιστον 39 άνθρωποι σκοτώνονται σε συγκρούσεις μεταξύ αντίπαλων κοινοτήτων στην Κένυα. (Al Jazeera)

Τέχνες και κουλτούρα
Το Μεσοαμερικανικό Διαρκές Ημερολόγιο φτάνει στην ημερομηνία 13.0.0.0.0, η οποία συνδέεται με διάφορους μύθους για το τέλος του Κόσμου.(The Guardian) (Al Jazeera)
Το "Gangnam Style" του Νοτιοκορεάτη τραγουδιστή PSY γίνεται το πρώτο βίντεο που συμπληρώνει 1 δισ. προβολές στο YouTube. (BBC) (USA Today) (The Washington Post)

Καταστροφές και δυστυχήματα
Σφοδρή κακοκαιρία πλήττει την Ουκρανία, με απολογισμό τουλάχιστον 83 νεκρούς. Κατά την περασμένη εβδομάδα στη Ρωσία πέθαναν από το κρύο άλλα 45 άτομα. (BBC) (NBC News)
Από βουτιά λεωφορείου μέσα στο νερό στην πόλη Ζεεμπρίγκε του Βελγίου, πεθαίνουν 5 άτομα.(Deredactie.be)

Πολιτική και εκλογές
Ο Αμερικανός πρόεδρος Μπαράκ Ομπάμα διορίζει τον Τζον Κέρι ως νέο υπουργό Εξωτερικών. (CNN) (BBC)
Έπειτα από 7 μήνες παραμονής στην εξουσία και τη νίκη του στις βουλευτικές εκλογές, ο Ρουμάνος πρωθυπουργός Βίκτορ Πόντα παίρνει ψήφο εμπιστοσύνης από το Κοινοβούλιο, με 402 ψήφους υπέρ έναντι 120 κατά. (Fox News)
Παραιτείται ο τεχνοκράτης πρωθυπουργός της Ιταλίας Μάριο Μόντι έπειτα από την κοινοβουλευτική έγκριση των μέτρων λιτότητας. (BBC) (Al Jazeera)
Ο Ιρλανδός υπουργός Τροφίμων, Φυτοκομίας και Ασφάλειας των Τροφίμων Σέιν Μακέντι από το Fine Gael αυτοκτονεί δύο ημέρες μετά τα 56α του γενέθλια, προκαλώντας επαναληπτικές εκλογές στην περιφέρεια του Μιθ Ιστ. (RTÉ News)

Αθλητισμός
Ο Μάικλ Φελπς και η Γκάμπι Ντάγκλας ψηφίζονται ως Αθλητές της Χρονιάς για το 2012 από το Associated Press. (Los Angeles Times) (BoxScore)

 22 Δεκεμβρίου 
Πόλεμος και επιθέσεις
Στη Δαμασκό, σε επίθεση με παγιδευμένο αυτοκίνητο σκοτώνονται 6 άτομα, ενώ ένας δημοσιογράφος της κρατικής τηλεόρασης δολοφονείται από ένοπλο. (Los Angeles Times)
Σε βομβιστική επίθεση αυτοκτονίας σκοτώνονται τουλάχιστον 8 άτομα σε πολιτική συγκέντρωση στο Πεσαβάρ του Πακιστάν. (BBC)

Πολιτική και εκλογές
Ο Μαχμούντ Μεκί παραιτείται από αντιπρόεδρος της Αιγύπτου, καθώς ολοκληρώνεται η ψηφοφορία στο συνταγματικό δημοψήφισμα. (BBC)
Ο πρόεδρος της Ιταλίας Τζόρτζιο Ναπολιτάνο διαλύει το Κοινοβούλιο έπειτα από την παραίτηση του πρωθυπουργού Μάριο Μόντι. (The Washington Post)

 23 Δεκεμβρίου 
Καταστροφές
Πόλεμος και επιθέσεις
Εμφύλιος πόλεμος στην Συρία:
Περίπου 200 πολίτες σκοτώθηκαν από την συριακή αεροπορία στην πόλη Χελφάγια. (Reuters)  (BBC) (Al Arabiya)

Καταστροφές και δυστυχήματα
Από συντριβή αεροσκάφους που έκανε το δρομολόγιο Γουίνιπεγκ- Σανικίλουακ, στο Νούναβουτ, σκοτώνεται ένα μωρό 6 μηνών. (CBC News) (The Globe and Mail) 
Πολιτική και εκλογές
Σύμφωνα με τα επίσημα αποτελέσματα, το σχέδιο για νέο Σύνταγμα εγκρίθηκε από τους Αιγύπτιους ψηφοφόρους κατά πλειοψηφία, στο δημοψήφισμα που έγινε στις 15 και στις 22 Δεκεμβρίου. (BBC) (Reuters)  (Al Jazeera)

 24 Δεκεμβρίου 
Πόλεμος και επιθέσεις
Στη Συρία, 7 μαχητές σκοτώνονται και αρκετοί άλλοι τραυματίζονται στη βάση τους στην πόλη Χομς από την εισπνοή τοξικών αερίων. (NBC) (RT)
Σκοτώνεται από πυρά μιας γυναίκας ντυμένης με στολή αστυνομικού ένας σύμβουλος του ΝΑΤΟ στηνΚαμπούλ, ενώ στο βόρειο Αφγανιστάν σκοτώνονται τουλάχιστον 5 Αφγανοί αστυνομικοί από έναν άλλο αξιωματικό της αστυνομίας. (BBC)

Καταστροφές και δυστυχήματα
Από βουτιά μικρού βαν σε λίμνη που μετέφερε 15 παιδιά σε νηπιαγωγείο της ανατολικής Κίνας, σκοτώνονται 11 από αυτά. (AP)

Διεθνείς σχέσεις
 Η κυβέρνηση του Πακιστάν συμφωνεί στην αναγνώριση της ανεξαρτησίας του Κοσσυφοπεδίου. (The Express Tribune) (The Times of India)

 25 Δεκεμβρίου 
Πόλεμος και επιθέσεις
Ο Πάπας Βενέδικτος ΙΣΤ΄ κάνει έκκληση για πολιτική λύση στον πόλεμο στη Συρία σε χριστουγεννιάτικο μήνυμα που απευθύνει σε χιλιάδες πιστούς στην Πόλη του Βατικανού. (BBC) (The Guardian) (Reuters) 

Τέχνες και κουλτούρα
Στο ετήσιο διάγγελμά της προς του υπηκόους της από τις χώρες της Κοινοπολιτείας, η βασίλισσα Ελισάβετ Β΄ αναφέρεται στους Ολυμπιακούς Αγώνες στο Λονδίνο και στις εκδηλώσεις του διαμαντένιου ιωβηλαίου της. Η ομιλία της μεταδίδεται για πρώτη φορά και σε τρισδιάστατη τηλεόραση. (The Guardian) (Independent)

Καταστροφές και δυστυχήματα
Από συντριβή αεροσκάφους Antonov An-72 κοντά στην πόλη Σίμκεντ, σκοτώνονται όλοι οι επιβαίνοντες σε αυτό συνολικά 27 άτομα. (BBC)
Από την πτώση ελικοπτέρου Mi-8 του ουκρανικού στρατού στην Ολεκσάντρια, σκοτώνονται 5 άτομα. (RIA Novosti)
Τουλάχιστον 8 άτομα πεθαίνουν και χιλιάδες είναι άστεγα στις Φιλιππίνες έπειτα από 2 πυρκαγιές στη Μανίλα.(SkyNews) (AFP/Reuters μέσω ABC Australia) (BBC)

Νόμος και έγκλημα
Στο Χεμπέι της Κίνας ένας άνδρας παρασέρνει με το αυτοκίνητό του μια ομάδα από παιδιά, με αποτέλεσμα τουλάχιστον 13 θύματα.
(South China Morning Post) (RTHK)  (The New York Times)

Πολιτική και εκλογές
Η Αίγυπτος ανακοινώνει την επικύρωση του Συντάγματος που υιοθετήθηκε με το πρόσφατο δημοψήφισμα. (The Washington Post)

 26 Δεκεμβρίου 
Καταστροφές
Από καταρρακτώδεις βροχές που πλήττουν την Αλαμπάμα και το Τέξας χάνουν τη ζωή ους τουλάχιστο 2 άτομα και αρκετά άλλα τραυματίζονται. (ABC News) (Reuters)  (AP) (CNN)

Πολιτική και εκλογές
Ο νέος πρωθυπουργός της Ιαπωνίας Σίνζο Άμπε παρουσιάζει τα μέλη της νέας κυβέρνησης. (BBC) (AP)

Επιστήμη και τεχνολογία
Η Κίνα εγκαινιάζει επίσημα τη μεγαλύτερη σε μήκος σιδηροδρομική γραμμή παγκοσμίως, που συνδέει το Πεκίνο με την Γκουανγκζού. (BBC)

Διεθνείς σχέσεις
Εγκρίνεται από το Κοινοβούλιο της Ρωσίας νομοσχέδιο που απαγορεύει στους Αμερικανούς να υιοθετούν παιδιά από τη Ρωσία, σε απάντηση σε παρόμοιο αμερικανικό νόμο. (AP μέσω ABC News) (The Wall Street Journal)

Αθλητισμός
Ο Μιχαήλο Φομένκο διορίζεται προπονητής της εθνικής ομάδας ποδοσφαίρου της Ουκρανίας. (Kyiv Post) (Bigmir.Net) 

 27 Δεκεμβρίου 
Πόλεμος και επιθέσεις
Ο πρόεδρος της Κεντροαφρικανικής Δημοκρατίας, Φρανσουά Μποζιζέ, ζητά διεθνή βοήθεια, καθώς συνεχίζεται η προέλαση των ανταρτών στην πρωτεύουσα Μπανγκί.(Al Jazeera)

Πολιτική και εκλογές
Απολύεται από τον πρόεδρο Μαχμούντ Αχμεντινετζάντ στο Ιράν η μοναδική γυναίκα υπουργός στην ιστορία της χώρας, η Μαρζιέχ Βαχίντ-Νταστζερντί. (BBC) (Reuters) 

 28 Δεκεμβρίου 
Πόλεμος και επιθέσεις
Στην Κεντροαφρικανική Δημοκρατία η κυβέρνηση και ο συνασπισμός των ανταρτών συμφωνούν στη διεξαγωγή συνομιλιών έπειτα από εβδομάδες ταραχών. (BBC)

Επιστήμη
Ο Ζιροεμόν Κιμούρα από την Ιαπωνία γίνεται ο γηραιότερος άντρας στον κόσμο που υπήρξε ποτέ και του οποίου η ηλικία μπορεί να επιβεβαιωθεί επίσημα. (Bloomberg)

Καταστροφές και δυστυχήματα
Από βουτιά λεωφορείου σε ποταμό κοντά στο χωριό Ντασαραθπούρ του Νεπάλ σκοτώνονται τουλάχιστον 13 άνθρωποι και άλλοι 19 τραυματίζονται σοβαρά. (AP μέσω The Washington Post)

 29 Δεκεμβρίου 
Πόλεμος και επιθέσεις
Ως και 400 άτομα σκοτώθηκαν σε ολόκληρη τη Συρία, συμπεριλαμβανομένων και 200 ανθρώπων που εκτελέστηκαν από το συριακό στρατό στη συνοικία Ντέιρ Μπάλμπα της Χομς. (CNN)

Δυστυχηματα
Από συντριβή ρωσικού αεροσκάφους Tupolev Tu-204 σκοτώνονται 5 άτομα και 3 ακόμα τραυματίζονται σοβαρά στη Μόσχα.(BBC) (RIA Novosti) (Xinhua) (RT)

Πολιτική και εκλογές
Στη Γαλλία το Συνταγματικό Συμβούλιο απορρίπτει το σχέδιο της κυβέρνησης να επιβάλλει φόρο εισοδήματος κατά 75% για τους πλουσίους.
(The New York Times) (The Guardian) (BBC)

 30 Δεκεμβρίου 
Πόλεμος και επιθέσεις
Σε βομβιστική επίθεση αυτοκτονίας εναντίον Σιιτών στο Μπαλοχιστάν του Πακιστάν σκοτώνονται 19 άτομα. (AP via USA Today) (BBC) (Reuters) 

Δυστυχήματα
Σε δυστύχημα με τουριστικό λεωφορείο στο Όρεγκον των ΗΠΑ, σκοτώνονται 9 από τους επιβάτες του και άλλοι 26 τραυματίζονται.(AP μέσω ABC News)

Επιστήμη και τεχνολογία
Η επιβεβαίωση της ύπαρξης του υποατομικού σωματιδίου μποζόνιο του Χιγκς ανακηρύσσεται από το περιοδικό Science'' ως το Επίτευγμα της Χρονιάς για το 2012. (Science) (Voice of America) (CNN)
Επεκτείνεται ο Υπόγειος Σιδηρόδρομος του Πεκίνου κατά 442 χλμ με τη διάνοιξη της γραμμής 6, κάτι που το καθιστά το μεγαλύτερο σε μήκος δίκτυο υπόγειου σιδηροδρόμου στον κόσμο. (Railway Gazette)  (Businessweek)

31 Δεκεμβρίου 
Πόλεμος και επιθέσεις
Απορρίπτεται από τους αντάρτες η πρόταση του προέδρου Φρανσουά Μποζιζέ για σχηματισμό κυβέρνησης εθνικής ενότητας στην Κεντροαφρικανική Δημοκρατία. (BBC)

Αθλητισμός
Ο αμυντικός της Παρί Σεν Ζερμέν Τιάγκο Σίλβα βραβεύεται με το τρόπαιο Samba Gold για το 2012, ένα βραβείο που απονέμεται στον καλύτερο Βραζιλιάνο ποδοσφαιριστή στην Ευρώπη. (Sambafoot)

12